Izvor: Twitter/HGSS

Uber motivira izlazak građana na izbore te nudi besplatan prijevoz do biračkih mjesta, priopćila je kompanija, navodeći da će kampanja #dajemsvojglas biti provedena u Zagrebu, Splitu, Dubrovniku i Zadru. Kako bi se besplatno dovezli do biračkog mjesta, korisnici će morati iskoristiti promotivni kod dajemsvojglas.

U nastavku pročitajte njihovo priopćenje:

"U nedjelju, 11. rujna, Hrvati će još jednom biti u prilici da izaberu vlast. Kako bi potaknuo građansko sudjelovanje u izborima, Uber će svim postojećim i novim putnicima ponuditi besplatan prijevoz do biračkih mjesta u Zagrebu, Dubrovniku, Splitu i Zadru. Korisnici će se tako uz pomoć promotivnog koda dajemsvojglas moći besplatno dovesti do mjesta za glasanje.

Anketa pokazuje kako su Uberovi partneri i putnici društveno i politički angažirani



Ta je kampanja je u skladu s vrijednostima i stavovima Uberovih partnera i putnika. Prema nedavnoj anketi koju je za Uber provela agencija IPSOS, Uberovi putnici i vozači partneri iznimno su društveno i politički angažirani. Primjerice, 82 % anketiranih putnika sudjelovalo je u prijašnjim parlamentarnim izborima, a 77 % ih je glasalo na predsjedničkim izborima prije dvije godine. Nadalje, osam od deset putnika potvrdilo je kako će glasati na izborima u nedjelju, baš kao i 70 % Uberovih vozača partnera.



„Rezultati ankete jasno pokazuju kako su naši putnici društveno i politički aktivni. Svakodnevno radimo na tome da prevezemo što više ljudi u što manje vozila. U nedjelju želimo iskoristiti našu tehnologiju i što više ljudi prevesti do biračkih mjesta. U konačnici, Uber se, između ostalog, zalaže i za veći izbor za građane“, istaknuo je Davor Tremac, direktor Ubera za jugoistočnu Europu.



Uberove putnike poziva se na dijeljenje fotografija i poruka putem društvenih mreža uz hešteg #dajemsvojglas. Autor najbolje fotografije snimljene u Uberovu vozilu osvojit će pet besplatnih vožnji s Uberom."

N1 pratite putem aplikacija za Android | iPhone/iPad | Windows| i društvenih mreža Twitter |Facebook | Instagram.